9 referencies pa una bona parrilla
#000005
El saborgu que dan les brases ye incomparable, les carnes ásense seliquín quedando tienres per dientru, pero cruxentes nel so esterior. Ensin dubia’l fueu realza’l so saborgu faciendomos naguar. Y entá más si compartimos estes riques ellaboraciones en compaña. Yá seyan de mariscu, pexe o carne, les parrillaes trunfen siempres na mesa.
#000006
Si esfrutamos cola carne, Casa Julio ye’l nuesu sitiu. Ufierten productos selectos de Angus, Vaca gallega o Xata asturiana. De la so completa carta destacamos el ‘Platu Parrilleru’ (costielles, criollu, morciella, churrascu, pitu al llimón); y el ‘Platu Parrillero Selectu’ (entrecot de güe, churrascu d’Angus y sollombu de xata). Atención a la ‘Parrillada Casa Julio que lleva xamón, chorizu y salchichón ibéricos; cecina de güe, calamares, croquetes, chipirones, costielles, churrascu y muncho más.
#000007
Sidre: Peñón, Contrueces y Villacubera.
Suxerencies: brocheta de gochu ibéricu con tacos de quesu provolone y mueyu de soya agriduz
#000008
Allugada na preciosa redolada natural de Granda, los veceros d’esta sidrería destaquen la rellación calidá/preciu de la so carta y menú. A la parrilla cunten con costielles, criollos, morciella matachana o sollombu de gochu, güe y xata. Tamién entrecot, llacón al caricote, quesu provolone y chuletón a la piedra. Too perbién tresnao pa esfrutar al másimu d’estos platos. Importante: cunten con una nueva terraza con enormes pantalles de televisión, aparcamientu y parque infantil.
#000009
Sidre: Menéndez, JR, y Trabanco d’Escoyeta.
Direición: Camín del Carbayu, 78
Suxerencies: Chuletón, corderu a la estaca (domingos y por encargu), llubina xabaz al fornu, bonitu del norte, callos caseros
#000010
Un conceutu que trunfa. Esti restorán, chigre, chill out convirtióse n’un de los establecimientos más orixinales pa esfrutar del branu, una propuesta que s’estima dientro de la ufierta hostelera. La so llocalización ye inmeyorable una y bones atópase na redolada rural de Xixón, pero a escasos minutos de la ciudá. Y, poques gracies, la calidá de la so parrilla refréndenla tantu los sos veceros avezaos, como turistes. Amás cunta con actuaciones de música en direutu. La sidre qu’echen son Trabanco y Trabanco d’Escoyeta.
#000012
Direicion: Carretera de La Providencia 28-24
Horariu cocina: Llunes a miercoles de 11:00 a 16:00 y de 20:00 a 24:00. Fines de selmana l’horariu ye continuu.
Suxerencies: Degustacion de carnes, vacio, picana, entrecot, costiella, chuleton, vaca rubia
#000013
Cuatro décades de trayeutoria n’una de les fasteres más simbóliques de la ciudá como ye’l Barriu la Sidre. ¡Y siempres ufiertando asaos y parrilla! Ensin dulda too ello ye garantía del so bon faer tantu en cocina como en serviciu de barra y restorán. Cunten con una parrilla especial que cocina carne y pexe dexándolos tienros y xugosos nel interior, y nel so puntu esautu per fora. La sidre qu’echen son Castañón y les DOP Val de Boides y Molín del Mediu.
#000015
Dambes sidreríes son afamaes pola so parrilla lleña. A la materia primo d’alta calidá, amiéstase’l remangu de los sos cocineros a los caricotes. Les costielles son toa una tradición gastronómica na ciudá, pero tamién ufierten parrillaes pa dos, trés o más presones con carnes como secretu ibéricu, criollu, sollombu de gochu, pollu, chorizu colloráu, corderu, churrascu y entrecot. Coles mesmes ufierten una parrillada ‘Tierra y Mar’ qu’inclúi carnes y productos como gambes, chipirones o calamares.
#000018
Tienlo too. De primeres, el magníficu alrodiu del oriente asturianu. La so sidre, Cabañón, foi reconocida en distintos certames. Amás, l’establecimientu ye práuticamente un muséu pola cantidá d’ellementos etnográficos qu’ellí atopamos. Y lo meyor ye la so gran parrilla de lleña na qu’ellaboren toa triba carnes. Por exemplu, Flewick Simental Alemana (vaques de 6 años con grasa de grau 4 o 5 bien infiltrada y más d’un mes de maduración en cámara esfrecida a 3° y un 70% de mugor). Ufierten ibéricos.
#000021
Direición: Naves de Llanes s/n T. 985 407 550
Descansu: Nun preslla en temporada alta
Suxerencies: escelente cocina casera asturiana como fabada, pitu caleya, bacaláu a la llanisca o unos cachopos espectaculares
#000022
¡Del caricote a la mesa! ye’l so llema y vaya que lo cumplen. Cunten cola meyor materia primo y tamién cola habilidá de bonos parrilleros. Ufierten carnes tan suxerentes como churrascu y picaña d’Angus, Txogitxu, chuletones de Vaca vieya, Bife arxentín, ente munches más. Tamién cunten con parrillaes pa dos, trés o cuatro presones. Tocántenes a pexe, ufierten llubina, rodaballu o pixín; y tamién tienen en carta pulpu, cogordes con xamón y quesu provolone a la parrilla.
#000024
Esta sidrería ye un de los referentes del ‘Barriu la Sidre’ de Xixón, y en gran parte débese a la so parrilla. Na so carta atopamos costielles, criollu, matachana, entrecot, pitu al llimón, secretu ibéricu, quesu provolone, chuletones y chuletines de corderu. Amás tamién preparen a los caricotes distintos pescaos como chopa, llubina, pixín o bacalláu... Y tampoco falten tapes como la de gambes, chipirones, pulpu, muergos o zamburiñas. La sidre que tienen equí ye Canal, Arsenio, y les DOP Val de Boides y Val d’Ornón.
#000027
Suxerencies: cachopu de la casa, tablón marineru, platu parrilleru, chuletón d’Angus
#000028
Colos chigres presllaos ¡toma sidre en casa!
#000030
Agromar, empresa asturiana, xorrez n’istalaciones y productu
#000032
Muséu de la Sidre. Nava. 18:00
#000035
El Clú Sierense d’Amigos de la Mazana –CSAM- realiza’l 10 y 11 de Marzu un cursín de fradaura d’iviernu
#000036
LA SIDRA.- Dientru les sos múltiples actividaes, el CSAM entama col patrociniu de la Caxa Rural el so yá tradicional cursín de fradaura d’iviernu, col siguiente programa:
#000037
6:00 pm: IX 'Axuntábense' de los Siceratores
#000038
La Bona Confradería de los Siceratores d’Asturies va cellebar el prósimu 19 de marzu, la que sedrá la so novena edición.
#000039
More about International Cider Summit Asturies
#000047
Races de mazana DOP Sidre d'Asturies
#000048
Presentación d’International Cider Summit Asturies
#000051
La Comisión Europea espubliza la solicitú de proteición de la sidre vasco
#000052
Casa Quelo, un llagar con muncho más que sidre
#000054